**Ministru kabineta noteikumu projekta**

**“Grozījumi Ministru kabineta 2019. gada 1. oktobra noteikumos Nr. 464 “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpa un atšķirības zīmju aprakstu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekts “Grozījumi Ministru kabineta 2019. gada 1. oktobra noteikumos Nr. 464 “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpa un atšķirības zīmju aprakstu” (turpmāk – noteikumu projekts) izstrādāts, lai noteiktu Valsts robežsardzes un Valsts robežsardzes koledžas amatpersonām ar speciālo dienesta pakāpi (turpmāk – amatpersona) jaunā parauga formas tērpa un atšķirības zīmju aprakstu.Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma (turpmāk – Dienesta gaitas likums) 44. panta otrā daļa.Ministru kabineta 2013.gada 4.jūnija sēdē (prot. Nr. 33, 35.§ “Informatīvais ziņojums “Par Iekšlietu ministrijas sistēmas iestāžu amatpersonu ar speciālajām dienesta pakāpēm formas tērpu elementu pilnveidošanu, formas tērpu izsniegšanas kārtības precizēšanu un centralizētās formas tērpu izsniegšanas kārtības ieviešanas gaitu”, 2. punkts) pieņemtais lēmums – atbalstīt Iekšlietu ministrijas priekšlikumu par Iekšlietu ministrijas sistēmas iestāžu amatpersonu formas tērpu priekšmetu modernizāciju.Ministru kabineta 2020. gada 2. jūnija sēdē (prot. Nr. 38, 49.§ “Informatīvais ziņojums “Par pasākumiem Covid-19 krīzes pārvarēšanai un ekonomikas atlabšanai” 2. punkts) pieņemtais lēmums – pamatojoties uz likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 22., 23. un 24. pantu, atbalstīt informatīvā ziņojuma pielikumā ietvertos pasākumus 2020. un 2021. gadam Covid-19 krīzes pārvarēšanai un ekonomikas atlabšanai, tai skaitā pasākumu “Formas tērpu iegāde robežsardzei, ugunsdzēsējiem”.Ministru kabineta 2020.gada 2.septembra sēdē (prot.Nr.51 55.§ “Informatīvais ziņojums “Par pasākumiem Covid-19 krīzes pārvarēšanai un ekonomikas atlabšanai 2020. un 2021.gadam” 2.punkts) pieņemtais lēmums – Iekšlietu ministrijai 2021.gadam ir atbalstīts finansējums 3 200 000 *euro* apmērā Covid-19 krīzes pārvarēšanas un ekonomikas atlabšanas pasākumam “Valsts robežsardzes un Valsts ugunsdzēsības un glābšanas dienesta amatpersonu ar speciālajām dienesta pakāpēm nodrošināšana ar nepieciešamo formas tērpu” budžeta programmā 10.00.00 “Valsts robežsardzes darbība”, kas attiecīgi ir iekļauts likumā “Par valsts budžetu 2021.gadam” un likumā “Par vidēja termiņa budžeta ietvaru 2021., 2022. un 2023.gadam”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Dienesta gaitas likuma 44. panta pirmo daļu amatpersona, pildot dienesta pienākumus, valkā formas tērpu, kuru tai izsniedz par valsts budžeta līdzekļiem. Savukārt minētā panta otrajā daļā noteikts, ka amatpersonas formas tērpa un atšķirības zīmju aprakstu nosaka Ministru kabinets. Ministru kabineta 2019. gada 1. oktobra noteikumi Nr. 464 “Noteikumi par Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm formas tērpa un atšķirības zīmju aprakstu” nosaka Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm, tai skaitā amatpersonu formas tērpa un atšķirības zīmju aprakstu. Amatpersonu (izņemot Valsts robežsardzes Aviācijas pārvaldes amatpersonu) formas tērps tiek izmantots jau vairāk nekā 20 gadus, kā rezultātā Valsts robežsardze saskaras, piemēram, ar šādām problēmām:* amatpersonu lauku formas tērps nav piemērots izmantošanai Eiropas Robežu un krasta apsardzes aģentūras (FRONTEX) kopējās operācijās, jo tas gan vizuāli, gan funkcionāli vairs neatbilst mūsdienu prasībām, kā rezultātā, piemēram, nefunkcionāls formas tērps var radīt negatīvu ietekmi uz amatpersonu veselību (piemēram, formas tērpam samirkstot);
* saglabājas tendence formas tērpu izgatavošanā izmantot mazāk kvalitatīvus, dienesta specifikai neatbilstošus audumus un materiālus, kas būtiski samazina formas tērpu lietošanas ilgumu, kā rezultātā rodas nepieciešamība pēc papildu finanšu līdzekļu piesaistes, lai nodrošinātu savlaicīgu nolietoto formas tērpa priekšmetu nomaiņu, un nav iespējams nodrošināt nemainīgu formas tērpu vizuālo izskatu līdz tā lietošanas termiņa beigām;
* valkājot nolietotu formas tērpu, saglabājas negatīva sabiedrības attieksme pret amatpersonu ārējo izskatu, kas neveicina Valsts robežsardzes prestižu;

2020. gada 2. jūnijā Ministru kabinets apstiprināja informatīvo ziņojumu “Par pasākumiem Covid-19 krīzes pārvarēšanai un ekonomikas atlabšanai” (protokols Nr. 38, 49.§), kura mērķis ir apstiprināt pasākumu kopumu, kas ļautu pārvarēt Covid-19 krīzi un veicinātu ekonomikas atlabšanu pēc Covid-19 krīzes. Viens no valdības atbalstītajiem pasākumiem Covid-19 krīzes pārvarēšanai un ekonomikas atlabšanai ir formastērpu iegāde amatpersonām, ugunsdzēsējiem (IEM) 6 000 000 *euro* apmērā (informatīvā ziņojuma pielikuma 64.punkts), tajā skaitā Valsts robežsardzei 3 200 000 *euro.*Lai izstrādātu kvalitatīvu modernizēto formas tērpu atbilstoši mūsdienu prasībām, kā arī izstrādātu tehniskās specifikācijas, kas neierobežotu tirgus konkurenci, un lai formas tērps būtu funkcionāli piemērots amatpersonu dienesta pienākumu pildīšanai, Valsts robežsardzei 2019. gada 12. jūnija autoratlīdzības līguma Nr. 132 ietvaros tika sagatavota profesionāla dokumentācija modernizētā formas tērpa elementu izstrādei. Lai Valsts robežsardzes jaunajam ikdienas formas tērpam izstrādātu vadparaugus (ar piegriezumdetaļu šabloniem (lekāliem) un tehnisko dokumentāciju), 2020. gada 6. jūlijā tika noslēgts līgums ar nevalstisko organizāciju.Ievērojot minēto, ir izstrādāts noteikumu projekts, ar kuru paredzēts atsevišķos pielikumos noteikt amatpersonām jauna parauga formas tērpa un atšķirības zīmju aprakstu. Minētajos pielikumos ir paredzēti arī nosacījumi attiecībā uz jaunā formas tērpa materiāla krāsu un veidu, formas tērpa atpazīšanas zīmes, uzšuves, dienesta pakāpju atšķirības zīmes un emblēmu apraksti un attēli, vienlaikus sadalot minētos nosacījumus divos pielikumos. Noteikumu projektā netiek ietverti formas tērpa un atšķirības zīmju aprakstā (izņemot speciālo dienesta pakāpju atšķirības zīmju aprakstus) tehniskie parametri - diametrs, garums, platums, augstums, jo šie dati ir tehnisko specifikāciju jautājums.Atbilstoši Ministru kabineta 2020. gada 2. jūnija sēdē atbalstītajam pasākumam “Formas tērpu iegāde robežsardzei, ugunsdzēsējiem” un Ministru kabineta 2020.gada 2.septembra sēdē (prot.Nr.51 55.§) atbalstītajam finansējums 3 200 000 *euro* apmērā piešķirts kā vienreizējs finansējums 2021. gadā. Tas nozīmē, ka 2021. gadā būs jāveic samaksa par 2225 komplektu iegādi. Ar jaunā parauga formas tērpu pakāpeniski tiks nodrošinātas visas amatpersonas, prioritāri to izsniedzot tām amatpersonām, kuras dienesta pienākumus veic ārpus dienesta telpām un ikdienā atrodas tiešā saskarē ar fiziskām personām. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts robežsardze. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz amatpersonām.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 3 851 923 | 0 | 651 923 | 0 | 651 923 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3 851 923 | 0 | 651 923 | 0 | 651 923 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 3 851 923 | 0 | 651 923 | 0 | 651 923 | 744 266 | 744 266  |
| 2.1. valsts pamatbudžets | 3 851 923 | 0 | 651 923 | 0 | 651 923 | 744 266 | 744 266  |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | -744 266 | -744 266 |
| 3.1. valsts pamatbudžets | 0 | 0 | 0 | 0 | 0 | -744 266 | -744 266  |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | -744 266 | -744 266  |
| 5.1. valsts pamatbudžets | 0 | 0 | -744 266 | -744 266  |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar *likumu “Par valsts budžetu 2021.gadam” un likumu “Par vidēja termiņa budžeta ietvaru 2021., 2022. un 2023.gadam”* Iekšlietu ministrijai (Valsts robežsardzei) budžeta programmas 10.00.00. “Valsts robežsardzes darbība” ietvaros piešķirts finansējums formas tērpa, atšķirības zīmju un speciālā apģērba iegādei (EKK 2364 “Formas tērpi un speciālais apģērbs”): **2021.gadam – 3 851 923 *euro***, tajā skaitā: 3 200 000 *euro* – vienreizējais pasākums – atbilstoši Ministru kabineta 2020.gada 2.septembra sēdes prot.Nr.51 55.§ Informatīvā ziņojuma “Par pasākumiem Covid-19 krīzes pārvarēšanai un ekonomikas atlabšanai 2020. un 2021.gadam” 2.punktam Iekšlietu ministrijai 2021.gadam ir atbalstīts finansējums Covid-19 krīzes pārvarēšanas un ekonomikas atlabšanas pasākumam “Valsts robežsardzes un Valsts ugunsdzēsības un glābšanas dienesta amatpersonu ar speciālajām dienesta pakāpēm nodrošināšana ar nepieciešamo formas tērpu” budžeta programmā 10.00.00 “Valsts robežsardzes darbība”,630 701 *euro* – „bāzes izdevumi” formas tērpa iegādei, 21 222 *euro –* finansējums, lai nodrošinātu pilotu, gaisa kuģa speciāla aprīkojuma operatoru un glābēju speciālā apģērba iegādi.**2022.gadam un turpmāk ik gadu 651 923 *euro****,* tajā skaitā: 630 701 *euro* – „bāzes izdevumi” formas tērpa iegādei, 21 222 *euro* – finansējums, lai nodrošinātu pilotu, gaisa kuģa speciāla aprīkojuma operatoru un glābēju speciālā apģērba iegādi.*Aprēķins:* 2364 Formas tērpi un speciālais apģērbs**2021.gads**Amatpersonu skaits - 2225Paredzamā viena formas tērpa cena – 1 622,38 *euro*Plānotie izdevumi jaunā formas tērpa iegādei kopā:2225 personas x 1622,38 *euro* = 3 609 796 *euro* Pieejamais finansējums “bāzē” – 630 701 *euro*, t.sk. 409 796 *euro* jauno formas tērpu iegādei un 220 905 *euro* vecā parauga formas tērpu nolietoto daļu nomaiņai iegādei. Nepieciešamais finansējums: 3 609 796 *euro* - 409 796 *euro* (novirzāmais finansējums no “bāzes”) = 3 200 000 *euro.***2022.gads** Amatpersonu skaits – 2225Paredzamā viena formas tērpa cena – 1 622,38 *euro* Pieejamais finansējums “bāzē” 630 701 *euro* tiks novirzīts jaunuzņemto kadetu jaunā formas tērpa iegādei 292 028 *euro* un daļējai jaunā formas tērpa atjaunošanai (ap 9,4% no komplekta cenas): 2225 personas x 1622,38 *euro* x 9,4% = 338 673 *euro.* Ņemot vērā ka 2022.gadā formās tērpa priekšmetu atjaunošana pilnā apmērā nav nepieciešama, papildus finansējums netiks pieprasīts. **2023.gadā un turpmāk ik gadu būs nepieciešams papildu finansējums 744 266 *euro*.** Amatpersonu skaits – 2225Paredzamā viena formas tērpa cena – 1622,38 *euro* Pieejamais finansējums “bāzē” 630 701 *euro* tiks novirzīts jaunuzņemto kadetu jaunā formas tērpa iegādei – 292 028 *euro* un jaunā formas tērpa priekšmetu atjaunošanai – 338 673 *euro*.Lai nodrošinātu jaunā formas tērpa priekšmetu atjaunošanu (ap 30% no komplekta cenas), ir nepieciešams finansējums 1 082 939 *euro* apmērā: 2225 personas x 1622,38 *euro* x 30%.Papildus nepieciešamais finansējums 744 266 *euro*= 1 082 939 *euro* - “bāzē” 338 673 *euro*.Viena formas tērpa komplekta faktiskā cena tiks precizēta pēc iepirkuma procedūras noslēgšanas.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Atbilstoši Ministru kabineta 2020.gada 2.jūnija sēdē nolemtajam (prot.Nr.38 49.§, Informatīvais ziņojums “Par pasākumiem Covid-19 krīzes pārvarēšanai un ekonomikas atlabšanai”): “14. Noteikt, ka finansējuma piešķiršana konkrētajam pasākumam, nepārsniedzot atbalstītā finansējuma apmēru, tiek veikta ar atsevišķu Ministru kabineta lēmumu.15. Finanšu ministrijai apkopot ministriju iesniegto informāciju un iesniegt izskatīšanai Ministru kabinetā ne vēlāk kā līdz 2020.gada 18.augustam.”Atbilstoši Ministru kabineta 2020.gada 2.septembra sēdē nolemtajam (prot.Nr.51 55.§, Informatīvais ziņojums „Par pasākumiem Covid-19 krīzes pārvarēšanai un ekonomikas atlabšanai 2020. un 2021.gadam”): “2.Pamatojoties uz Covid-19 infekcijas izplatības seku pārvarēšanas likumā noteikto, atbalstīt informatīvā ziņojuma pielikumā iekļautos Covid-19 krīzes pārvarēšanai un ekonomikas atlabšanai no valsts budžeta līdzekļiem atbalstītos pasākumus 2021.gadam sadalījumā pa ministrijām un citām centrālajām valsts iestādēm (turpmāk – ministrijas) un budžeta programmām/ apakšprogrammām.”.Finansējums 3 200 000 *euro* apmērā ir iekļauts likumā “Par valsts budžetu 2021.gadam” un likumā “Par vidēja termiņa budžeta ietvaru 2021., 2022. un 2023.gadam”.Projektam pievienots Ministru kabineta protokollēmuma projekts, kas paredz jautājumu par Iekšlietu ministrijai papildu nepieciešamo finansējumu 2023.gadā un turpmāk katru gadu 744 266 *euro* apmērā (budžeta programma 10.00.00 “Valsts robežsardzes darbība”), lai nodrošinātu Valsts robežsardzes amatpersonas ar speciālajām dienesta pakāpēm ar formas tērpiem un atšķirības zīmēm, izskatīt Ministru kabinetā kopā ar visu ministriju un citu centrālo valsts iestāžu priekšlikumiem prioritārajiem pasākumiem likumprojekta “Par valsts budžetu 2023.gadam” un likumprojekta “Par vidēja termiņa budžeta ietvaru 2023., 2024. un 2025.gadam” sagatavošanas procesā atbilstoši valsts budžeta finansiālajām iespējām. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par noteikumu projektu un dotu iespēju izteikt viedokli, informācija par noteikumu projektu ievietota Iekšlietu ministrijas un Valsts kancelejas tīmekļa vietnē. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību un sabiedrības pārstāvjiem nodrošinātu iespēju rakstiski sniegt viedokli par noteikumu projektu tā izstrādes stadijā, 2020. gada 16. jūlijā informācija par noteikumu projektu ievietota Iekšlietu ministrijas tīmekļa vietnē (<https://www.iem.gov.lv/lv/ministru-kabineta-noteikumu-projekts>), aicinot sabiedrību viedokļus par noteikumu projektu sniegt līdz 2020. gada 28. jūlijam. Vienlaikus Iekšlietu ministrija, izpildot Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 14.punktu, projektu 2020. gada 1. jūlijā nosūtīja Valsts kancelejai publicēšanai tās tīmekļa vietnē. |
| 3. | Sabiedrības līdzdalības rezultāti | Sabiedrības līdzdalības rezultātā priekšlikumi no sabiedrības locekļiem netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts robežsardze un Valsts robežsardzes koledža. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē Valsts robežsardzes funkcijas.Noteikumu projektam nav ietekmes uz jaunu institūciju izveidi, esošu institūciju likvidāciju vai reorganizāciju.Noteikumu projektu paredzēts realizēt esošo cilvēkresursu ietvaros |
| 3. | Cita informācija | Nav. |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs

Žegoda

67913554; katazina.zegoda@rs.gov.lv

Stārks

67075612, aigars.starks@rs.gov.lv

Tatarenko

67075731, nadezda.tatarenko@rs.gov.lv